7. Reformirani Svetovni trgovinski organizaciji naproti (
- Pred glasovanjem:
Luigi Cocilovo
(IT) Gospa predsednica, v imenu skupine ALDE sprašujem, ali je o odstavku 42 mogoče glasovati ločeno.
Harlem Désir
(FR) Gospa predsednica, presenečen sem nad tem poznim pozivom skupine ALDE, ki ni v skladu s sporazumom, doseženim med skupinami v odboru za mednarodno trgovino, ko je glasoval o zadevnem poročilu.
Zato bomo temu pozivu nasprotovali. Dejansko menimo, da mora Evropski parlament podpreti predlog v tem odstavku, naj se v korist najrevnejših majhnih držav v razvoju predvideva možnost uvedbe sankcij STO proti velikim državam v razvoju.
Predsednica
Hvala vam. Nameravala sem odgovoriti, da je bil poziv prejet po izteku roka, in moje naslednje vprašanje bi bilo, ali je Parlament pripravljen sprejeti to ločeno glasovanje.
Vendar je zdaj jasno, da se to ne bo zgodilo.
